Kelly Clarkson

Ankstyvas gyvenimas

Kelly Clarkson gimė Fortvorte, Teksase ir užaugo mažame Burlesono miestelyje, Fort Vorto priemiestyje. Ji yra trečias ir jauniausias Jeanne Ann Rose, pirmos klasės mokytojos, turinčios velsų ir graikų kraujo, ir Stephen Michael Clarkson, inžinieriaus vaikas. Clarkson artimuosius sudaro ir brolis Jason su seserimi Alyssa. Kai Clarkson buvo šešerių, jos tėvai išsiskyrė po septyniolikos santuokos gyvenimo metų. Kaip to rezultatas, jos brolis persikėlė pas tėvą, sesuo pas tetą, o Clarkson pasiliko su savo motina. Clarkson dažnai kraustėsi nuo vieno Teksaso miesto į kitą, kol jos mama dirbo keliose profesijose, kad galėtų išlaikyti šeimą. Šeima įsikūrė Burlesone, kur Clarkson mama ištekėjo antrą kartą už Jimmy Taylor.
Kol Clarkson augo, jos šeima turėjo sunkią finansinę padėtį ir dažnai ginčijosi dėl pinigų. Būtent dėl tokios gyvenimiškos patirties, Clarkson išmoko būti finansiškai atsakinga ir nepriklausoma ankstyvame amžiuje. Ji patyrė dvi tėvų skyrybas, pirmą kartą būdama šešerių ir antrą kartą būdama devyniolikos. Muzika tapo jos paguoda po pirmųjų skyrybų, bet tai dar nebuvo jai it išsigelbėjimas iki paauglystės. Clarkson lankė Pauline G Hughes ir Burleson vidurines mokyklas. Mergaitė norėjo tapti vandenyno biologe. Septintoje klasėje, mokytoja (ponia Cynthia Glenn) išgirdo ją dainuojant koridoriuje ir paprašė jos ateiti į mokyklos choro atranką. Clarkson pasakė mokytojai, jog ji dar niekada nebuvo profesionaliose vokalo pamokose. Vidurinėje Clarkson pasirodė tokiuose miuzikluose kaip Annie Get Your Gun, Seven Brides for Seven Brothers ir Brigadoon. Tai buvo toks mokyklinis laiko tarpas, kai Clarkson pirmą kartą nusprendė dainuoti. Ji dainavo savo mokyklos talentų konkurse, po kurio vienas džentelmenas pasidalino keliais įkvepiančiais žodeliais su ja: „Dievas tau davė dovaną. Tu privalai dainuoti. Tu gimusi dainavimui.” Clarkson ir toliau dainavo ir greitai pradėjo lankyti klasikines balso pamokas, kadangi jos šeima neturėjo daug pinigų ir ji tikėjosi, jog muzika galės padėti koledže jai gauti stipendiją.
Clarkson dirbo keliuose keistuose darbuose besimokant ir po mokyklos: ji pjovė veją, padėjo savo rangovui krikštatėviui statyti balkonus ir dirbo kino teatre būdama 16, vėliau persikraustė į Los Andželą. Ji taip pat dirbo Papa John’s, Subway, Starbucks ir vaikščiodavo po aplinkinius namus siūlydama nusipirkti dulkių siurblius (vėliau ji pasidalino apie pastarąjį darbą savo patirtimi paprastais, bet žaismingais žodžiais: „Tai buvo suknista.”).
Baigus vidurinę mokyklą, Clarkson buvo pasiūlytos stipendijos Teksaso universitete, Šiaurės Teksaso universitete, ir Berkline, bet ji nusprendė neiti į koledžą, nes „buvo prirašiusi tiek daug muzikos, kad norėjo išbandyti save. Taip pat, ji nusprendė, jog koledžui niekada nebūsi per senas.”

American Idol 2002

Clarkson nugalėjo pirmame American Idol sezone 2002 m. rugsėjo 4 d., surinkdama 58 % žiūrovų balsų prieš savo konkurentą Justin Guarini. Springdama ašaromis, Clarkson atliko baladę „A Moment Like This“, dainą, kuri buvo parašyta American Idol nugalėtojui/ai, kuri vėliau pasirodys jos debiutiniame albume Thankful. Dainos muzikinis vaizdo klipas buvo nufilmuotas Pantages teatre, Holivude, kuriame buvo ir scenų iš American Idol. Kai daina buvo išleista kaip singlas 2002 m. spalį, buvo sumuštas Jungtinių Valstijų Billboard Hot 100 reitingų rekordas, kai daina pakilo iš penkiasdešimt antros vietos į pirmąją. Šį pasiekimą labai paveikė pergalė Idol, o singlas buvo parduotas 236,000 kopijų savo pirmąją savaitę Jungtinėse Valstijose.; jis praleido penkias savaites pirmoje vietoje Kanadoje.

Po Idol

Praėjus trumpam laikui po pergalės American Idol, Clarkson buvo apkaltinta neva dirbanti su įrašų studija. American Idol taisyklės skelbė, kad dalyviams uždrausta toliau dalyvauti realybės šou, jeigu jie jau dirba su įrašų kompanija. Kad ir kaip būtų, ji pasiaiškino, kad tik pasirašė svarbią sutartį ir pradėjo tvarkyti demonstracinę kūrybą.
Kelly Clarkson pasirodė Vašingtono D. C. Lincoln Memorial 2002 m. rugsėjo 11 d. sekant jos svaiginančią ir nesenai prasidėjusią atlikėjos karjerą. Iškarto po pergalės American Idol, Clarkson pradėjo vaidinti kartu su finalo konkurentu Justin Guarini filme From Justin to Kelly. Filmas buvo vargiai priimtas kritikų ir uždirbo tik $5 milijonus dolerių Šiaurės Amerikoje, o tai yra mažiau, nei į jį investuota. Clarkson paminėjo keliuose interviu, kad ji buvo šokiruota, jog po From Justin to Kelly žmonės dažnai jai siuntė laiškus kritikuodami jos aktorystę ar pagirdami ją, o ji net nežinojo, jog sutartyje nugalėtojas ir vice nugalėtojas turės filmuotis filme.

World Idol

2003 m. gruodį konkursas pavadinimu World Idol prasidėjo Londone, Anglijoje, su pirmojo sezono nugalėtojais iš viso pasaulio. Clarkson dėl sutarties buvo priversta dalyvauti, ji užėmė antrąją vietą šalia norvegiškojo dievaičio Kurt Nilsen. Ji atliko Aretha Franklin dainą „(You Make Me Feel Like) a Natural Woman“. Dėl savo skubaus pasišalinimo tiesiai po konkurso, jai buvo priekaištaujama, kai kurie net drįso ją kaltinti kaip žemo bendravimo lygio. Clarkson vėliau paaiškino gerbėjams, jog tuo metu ji sirgo.

2003–2004: Thankful

Sekant sėkmingą „A Moment Like This“ išleidimą, Clarkson debiutinį albumą Thankful išleido RCA įrašų studija Šiaurės Amerikoje, [balandžio 15] d. Jis debiutavo pirmoje vietoje U. S. Billboard 200. RIAA albumą paskelbė dvigubai platininiu, nes jo jau buvo parduota du milijonai kopijų gruodį, o CRIA paskelbė platininiu už 100,000 kopijų 2004 m. vasario 10 d. Albumo apžvalgos buvo ganėtinai malonios. Keli kritikai pažymėjo, kad jos ankstyvi pasiekimai yra viso labo American Idol dėka. All Music Guide kritikas Stephen Thomas Erlewine pagyrė albumą už savo vokalinį išskirtinumą: „šį albumą Clarkson padaro lengvu ir žavingu. Ji gali dainuoti sentimentaliai, ji gali dainą išrėkti, ji gali būti seksuali ir koketiška ir tuo pačiu metu būti grakšti kaimyninė mergina.” Rachel Kipp iš JS Online kritikavo Clarkson už tai, kad Thankful albume ji nebuvo tas pats asmuo kaip American Idol, bei parašė: „per American Idol, Clarkson parodė puikų balsą ir žavinčią bei mielą asmenybę. Tos asmenybės Thankful nėra ir tai yra pati didžiausia šio albumo klaida”. Kipp kaltino prodiuserius už tai, kad jie neleidžia Clarkson būti savimi.
„Miss Independent“ buvo labai sėkmingas antrasis singlas iš Thankful. Jis pasiekė top dešimtuką JAV ir Kadanoje ir uždirbo Clarkson 2004 m. Grammy apdovanojimų nominaciją už „Geriausią atlikėjos pop vokalinį pasirodymą“. Kai singlas buvo išleistas Jungtinėje Karalystėje ir Australijoje, jis pasiekė reitingų lentelių dešimtukus, tačiau Thankful ten nebuvo toks populiarus. Jis debiutavo keturiasdešimt pirmoje vietoje Anglijos albumų reitinguose ir trisdešimt trečioje Australijos albumų reitinguose. Tolesni singlai išleisti svetur (ne Šiaurės Amerikoje) sulaukė net dar mažesnio dėmesio.
„Low“, trečiasis singlas iš Thankful, pasiekė antrąją vietą Kanadoje, tačiau jis nepajėgė pasiekti top 40 Jungtinėje Karalystėje. Paskutinis singlas, „The Trouble with Love Is“, nebuvo išleistas Kanadoje ir debiutavo #101 Jungtinės Karalystės top’e. Clarkson pastarųjų singlų nesėkmes priskyrė prastai vadybai ir jos vadybininkui Simon Fuller, kuris, kaip ji jautė, nebuvo visiškai įsigilinęs į jos karjerą.
Iki 2008 m. Thankful albumo kopijų visame pasaulyje buvo parduota 4 milijonai.

2007–2008: My December

Europos ture 2006-aisiais, Clarkson pradėjo rašyti ir kurti naujas dainas savo trečiajam albumui, My December. Per Addicted turą, Clarkson pristatė dvi naujas dainas: „Maybe“ ir „Yeah“. Albumą įrašinėti pradėjo nuo 2006 m. vasaros. Pirmasis singlas iš My December buvo „Never Again“, kuris debiutavo radijo stotyje 2007 m. balandžio 13 d. Daina buvo išleista iTunes 2007 m. balandžio 20 d., tačiau ji buvo išimta su palikta pastaba, kad daina negalima iki 2007 m. balandžio 23 d. Singlas debiutavo Billboard Hot 100 #8 ir Pop 100 #5 vietose. Sekant „Never Again“, Clarkson išleido „Sober“ kaip kitą singlą iš My December 2007 m. birželio 6 d. Singlams buvo sudaryta reklama pasirodant „Saturday Night Live“ ir The Tonight Show su Jay Leno. Clarkson taip pat sugrįžo į American Idol 2007 m. gegužės 23 d., šeštojo sezono finalą, skaičiuojant nuo jos paskutinio pasirodymo trečiajame sezone, atlikdama „Never Again“ ir „Sgt. Pepper’s Lonely Hearts Club Band“ su Aerosmith gitaristu Joe Perry grojančiu per Bitlų dainų mišinį.
Daina „Chivas“ yra paslėpta daina, kurią galima išgirsti kai pasibaigia „Irvine“. Clarkson ją parašė bare ant servetėlių prieš einant į Metal Skool koncertą Los Andžele, kur ji buvo legendiškai pastebėta gerianti buteliuką Chivas Regal populiariame YouTube video, kai ją atvedė dainuoti su grupe.
Clarkson išsiskyrė su savo vadyba, The Firm, 2007 m. birželio 11 d., po konflikto, supančio My December. Clarkson pasirašė su Starstruck Entertainment, kurios vadovas Narvel Blackstock – Reba McEntire vyras – 2007 m. liepos 2. 2007 m. Birželio 14, Live Nation paskelbė, kad Clarkson turas – jos pirmas valstybės turas arenose – buvo atšauktas dėl mažos paklausos ir bus perkeltas į vėlesnį laiką ir mažesnes, bei intymesnes vietas.
Clarkson atstatė JAV turo svajones 2007-aisiais, tačiau tai buvo daug mažesnis turas, nei tas, kurį ji atšaukė birželį. Clarkson pradėjo savo My December turą spalio 10, Veronoje, Niujorke daug mažesnėse vietose nei anksčiau buvo planuota.
My December oficialiai buvo išleistas 2007 m. birželio 26 d. Tą pačią dieną, Clarkson pasirodė Good Morning America, kad pradėtų reklamuoti savo albumą. Clarkson pasirodė su dainomis iš naujo albumo, taip pat ir su singlu „Never Again“. Nepaisant kivirčo, supančio My December, albumas debiutavo #2 vietoje JAV su 291,000 kopijų pardavimu. Tai šiek tiek geresnis debiutas nei ankstesnis Clarkson albumas, Breakaway, kuris debiutavo #3.
2007 m. Liepos 7 d., Clarkson pasirodė amerikiečių Live Earth. Jos penkių dainų pasirodyme buvo: „Walk Away“, „How I Feel“, „Never Again“, „Sober“ ir „Since U Been Gone“. Liepos USA Weekend žurnalo leidinyje, Clarkson atviravo, jog pabandė marihuanos sausainio Amsterdame. „Tai legalu ten, " sakė ji, pridurdama, kad ji "nieko nedarytų nelegalaus čia, JAV“.
Music Choice parinko Clarkson kaip jų „Mėnėsio atlikėją“ rugpjūčio mėnėsį. Justin Prager, roko ir popso programavimo vadovas, viešai pareiškė: „Kelly trumpa karjera jau suteikė mums tiek nuostabiai suprodiusuotos muzikos ir ji jau pasiekė milijonus parodymų jos muzikinių vaizdo klipų Music Choice kataloge. Mes stengsimės padėti Kelly ir toliau būti susietai su savo fanais šiame milžiniškame portale.“ Be šito, Music Choice išleido programą, kurioje pilną Clarkson karjeros detalių ir dar katalogą su jos mėgstamiausiais televizijos ir produkcijos momentais, klausimų ir atsakimų sesiją su fanais, taip pat ir Clarkson mintis apie jos karjerą.
Clarkson buvo žvaigždžių trenerė per Canadian Idol per jo Top 5 savaitę, penktąjį sezoną, kuris buvo rodomas per televiziją, CTV network kanalu, rugpjūčio 20 ir ji taip pat pasirodė kitą naktį, kai buvo skelbiami rezultatai. Ji buvo apdovanota platinine certifikacija už daugiau nei 100,000 parduotų My December kopijų Kanadoje. Clarkson taip pat pasirodė 2007 m. NFL atsidaryme, kur ji sudainavo valstybės himną ir atliko dainas iš My December: „Never Again“, „Maybe“ ir „Don’t Waste Your Time“. Clarkson dalyvavo rungtynėse, kuriose varžėsi Dalaso kaubojai su Niujorko Džetsais per padėkos dieną.
My December buvo sertifikuotas auksu (500,000 kopijų parduota) ir platina (1,000,000 kopijų parduota) 2007 m. gruodžio 12 d. iš RIAA.
Iki 2008 m., My December pardavė 2.5 milijonus kopijų visame pasaulyje.